LAZAROBASTER BADIOLA (EH Bildu, 2014-12-18):
Ba Itxaso jauna, zure interbentzio guztia oinarritu duzu ustezko irregulartasun batzuen gainean, aurkeztutako proposamena eta eztabaida izan dela, eta berez ez litzatekeela egin behar jakin artean benetan irregulartasunik egon den edo ez.
Eta gure ustetan eta interpelazioa egin genionean ere sailburuari, atera genuen taula hau iruzurra egon den edo ez bai argituko da, argitu beharko litzateke, baina hau berau nahikoa da kontratazio berriari begira aldaketak proposatzeko. Honek beronek bakarrik hitz egiten du.
Hemen daude alde baten loteak eta beste aldetik urteak. Eta koloreka catering-enpresak. Zer gehiago behar duzu kontratazio sistema birplanteatu eta beste oinarri batzuetan egiteko planteamendu bat egin ados egoteko? Zer gehiago behar duzu? Niretzat hau nahikoa da.
Arieta-Araunabeña, hemen ez dakit, hona etorri eta badirudi hemen koska bat goratik hitz egiten duzuela hortik jaisten zaretenean. Eta aipatu dituzu, zure interbentzioaren zatirik handiena kokatu duzu agerraldiaren inguruan zer gertatu den horri bueltak emateko.
Eta lehenengo eta behin esan nik agerraldia aipatu dut beste hainbat gauzaren artean eta batetik Batzordeko buruak ez du erabakirik hartu. Erabakia hartu duena izan da batzordeko mahaia, ezberdina dena.
Eta bestetik, agerraldi eskaera berri horretan Arratibel jaunak hitz egin nahi du auditoriaren inguruan, eta aipatzen duzu hori guk aipatu eta gaur hemen aipatu ez dela egin. Irakurtzen baldin baduzu gure mozioan bigarren puntua zehazki hortaz doa, hori ere gai honetan kokatzen da.
Bestetik, errealitatea Itxaso jaunari esaten nionean errealitatea hau dela, uste dut lotsatu egin beharko zinateketela, lotsatu gutxienez, bai EAJ eta bai PSE. Eta urtez urte pastelaren banaketa hau izan denean, lehiarik benetan egon ez denean, orain planteatzea, ezer ez? Jarraitzea oraingoarekin? Ez delako argitu egon behar garela urte eta erdi gehiago zain.
Aldaketak proposatu beharrean, egin duzuena izan da Gobernu ardurak izan dituzuenak bat egin duzue elkar babesteko eta proposamen zehatzik ez duzue batere egin.
Eta hain garbia den momentuan, hain garbia den egoera eta errealitate baten aurrean, lotsa eman beharko luke horrek. Baina hori da egiten duzuena, zuen buruak eta zuen lotsak ezkutatu.
Eta gure proposamenean zehaztapen handiz jaso ditugu hainbat gai eta esan izan zaigu zehaztapenak gehiegi direla, ezin direla hainbeste zehaztapenak ezarri legezbesteko batetan eta ez dakit, nork dauka zehaztapen maila neurtzeko neurgailua?
Gobernuak babesten duen taldeak dauka neurgailu hori? Ez dauka zertan. Eta iruditzen zaigu gure proposamena benetan badirela proposamen zehatzak eta egungo egoera aldatzera datozenak, ez erdibidekoan egin duzuen proposamen horrek egiten duena.
Eta kanpora begiratzen baldin badugu, pixka bat hemendik begirada ateratzen baldin badugu, eta Kataluniara begiratzen baldin badugu, gai honekin ere oso atzetik goaz.
Eta oraintxe, azaroan bertan, Generalitateak gertuko eta kalitatezko elikagaien inguruan konpromisoa adierazi du. Eta Frantziara begiratzen baldin badugu ere, gida praktiko bat atera du Frantziako Gobernuak gertuko eta kalitatezko elikagaien erosketa publikoa sustatzeko.
Eta amaitzeko esan, lehen sektorea EAJrentzat benetan garrantzitsua eta estrategikoa ez dela badakigu, bestela batetik gutxienez Egibar jauna jaitsiko zen hona eta bere eserlekuan egon ere ez dago.
Eta bestetik, egoera honen aurrean EAJk ez zuen ezer aldatzen ez duen proposamen bat egingo.